“สภาอุตฯ” เปิดยอดส่งออกรถยนต์ ม.ค.63 หดเกือบ 20% หลังศก.ประเทศคู่ค้าชะลอตัว
“สภาอุตสาหกรรมแห่งประเทศไทย” เผยยอดส่งออกรถยนต์เดือน ม.ค.63 หดเกือบ 20% หลังเศรษฐกิจประเทศคู่ค้าชะลอตัว 
“สภาอุตสาหกรรมแห่งประเทศไทย” เผยยอดส่งออกรถยนต์เดือน ม.ค.63 หดเกือบ 20% หลังเศรษฐกิจประเทศคู่ค้าชะลอตัว
20 ก.พ. 2563

นายสุรพงษ์ ไพสิฐพัฒนพงษ์ รองประธานและโฆษกกลุ่มอุตสาหกรรมยานยนต์ สภาอุตสาหกรรมแห่งประเทศไทย (ส.อ.ท.)  เปิดเผยถึงยอดส่งออกรถยนต์สำเร็จรูปในเดือนม.ค.63 ว่า ส่งออกได้ 65,295 คัน คิดเป็น 76.69% ของยอดการผลิตเพื่อส่งออก โดยลดลง 19.96% จากเดือน ม.ค.62
ทั้งนี้ การส่งออกลดลงเกือบทุกตลาด เนื่องจากเศรษฐกิจของประเทศคู่ค้าชะลอตัวลง ยกเว้นตะวันออกกลาง โดยมีมูลค่าการส่งออก 32,271.37 ล้านบาท ลดลง 20.94% จาก ม.ค.62
ขณะที่ยอดขายรถยนต์ภายในประเทศ อยู่ที่ 71,688 คัน ลดลง 8.2% จากม.ค.62 เนื่องจากการเข้มงวดของสถาบันการเงินในการอนุมัติสินเชื่อรถยนต์
สำหรับจำนวนการผลิตรถยนต์ทั้งหมดที่ผลิตได้ในเดือน ม.ค.63 มีทั้งสิ้น 156,266 คัน ลดลง 12.99% จาก ม.ค.62 แต่เพิ่มขึ้น 16.44% จาก ธ.ค.62 โดยแบ่งเป็นการผลิตเพื่อส่งออก 85,143 คัน และการผลิตเพื่อจำหน่ายในประเทศ 71,123 คัน